CELEX: 32006R0216
Language: hr
Date: 2006-02-08 00:00:00
Title: Uredba Komisije (EZ) br. 216/2006 od 8. veljače 2006. o izmjeni Uredbe (EZ) br. 2184/97 o razvrstavanju određene robe u kombiniranu nomenklaturu

03/Sv. 63
            
            
               HR
            
            
               Službeni list Europske unije
            
            
               226
            
         32006R0216
   
               L 038/15
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 216/2006
   od 8. veljače 2006.
   o izmjeni Uredbe (EZ) br. 2184/97 o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Razvrstavanje videokonferencijskog sustava koji se sastoji od različitih komponenti uključujući dvije instalacijske diskete u Uredbu Komisije (EZ) br. 2184/97 od 3. studenoga 1997. o razvrstavanju određene robe u kombiniranu nomenklaturu (2) dovelo je do razvrstavanja pod oznaku KN 8517 50 90 za videokonferencijski sustav i 8524 91 10 za dvije instalacijske diskete. Kako je napomena 6. uz poglavlje 85. kombinirane nomenklature izmijenjena s učinkom od 1. siječnja 2002. te s obzirom na činjenicu da se Odbor HS-a u listopadu 2004. složio s tumačenjem ove napomene, Uredba (EZ) br. 2184/97 smatra se nepravilnom.
            
         
               (2)
            
            
               Uredbu (EZ) br. 2184/97 treba stoga na odgovarajući način izmijeniti.
            
         
               (3)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Točka 4. tablice iz Priloga Uredbi (EZ) br. 2184/97 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. veljače 2006.
      
         
            Za Komisiju
         
         László KOVÁCS
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 2175/2005 (SL L 347, 30.12.2005., str. 9.).
   
      (2)  SL L 299, 4.11.1997., str. 6.
   
      PRILOG
      
                  Naziv robe
               
               
                  Razvrstavanje (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Komplet pripremljen u pakiranja za pojedinačnu prodaju koji se sastoji od:
                  
                              —
                           
                           
                              audio jedinice s telefonskom slušalicom,
                           
                        
                              —
                           
                           
                              telekomunikacijske kartice,
                           
                        
                              —
                           
                           
                              video kamere s mogućnošću povezivanja sa strojem za automatsku obradu podataka,
                           
                        
                              —
                           
                           
                              jedinice za mrežno povezivanje, i
                           
                        
                              —
                           
                           
                              dvije diskete s programom za videotelefoniju.
                           
                        Komplet omogućuje stroju za automatsku obradu podataka da obavlja dodatnu funkciju (videotelefoniju).
               
               
                  8517 50 90 
               
               
                  Razvrstavanje se utvrđuje u skladu odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 8517 , 8517 50  i 8517 50 90 .
                  Osnovno obilježje kompleta daje mu telekomunikacijska naprava (audio jedinica i telekomunikacijska kartica).